open-index/open-wikipedia-markdown huggingface dataset:
Barne-, ungdoms- og familieetaten

**Barne-, ungdoms- og familieetaten** (**Bufetat**) er en norsk statlig etat under Barne- og familiedepartementet. Etaten har oppgaver innenfor barnevern, familievern, adopsjon og ungdomsinformasjon. Bufetat ble opprettet 1. januar 2004, og er organisert i fem regioner. Barne-, ungdoms- og familiedirektoratet (Bufdir) leder etatens virksomhet.

Regjeringen la i oktober 2002 fram forslag om at oppgaver fylkeskommunen hadde ansvaret for innen barnevern og familievern skulle overføres til staten. Hovedbegrunnelsen for dette var endrede rammebetingelser. Som følge av dette vedtaket ble Barne-, ungdoms- og familieetaten (Bufetat) opprettet i 2004. Staten overtok da formelt ansvaret for barnevernet og familievernet fra fylkeskommunene. 

## Se også
* Barne-, ungdoms- og familiedirektoratet (Bufdir)
* Barnevern i Norge
* Barnevernloven
* Familievern

## Referanser


## Eksterne lenker
* 
* «Familie og oppvekst» på Bufdir.no
* «Fosterhjem» på Bufdir.no
* «Barnevern» på Bufdir.no
* Ung.no
Barne-, ungdoms- og familiedirektoratet

**Barne-, ungdoms- og familiedirektoratet** (**Bufdir**) er et norsk, statlig direktorat underlagt Barne- og familiedepartementet, med hovedkontor i Oslo. Direktoratet er det øverste organet i Barne-, ungdoms- og familieetaten (Bufetat), som har ansvaret for det statlige barnevernet og det statlige familievernet. 

Bufdir ble etablert i 2004 gjennom en sammenslutning av Statens barnevern og familievern (SBF) og Barne-, ungdoms- og familieforvaltningen (BUFA). Fra og med 2014 er direktoratet nasjonalt fagorgan for hele barnevernet, det vil si både det statlige og det kommunale. 

Direktoratets ansvarsområder er innenfor oppvekst, barnevern, familievern, adopsjon, likestilling og ikke-diskriminering og vold og overgrep i nære relasjoner. Bufdir behandler saker knyttet til barnevernloven, adopsjonsloven, barneloven, ekteskapsloven og saker om rettferdsvederlag. Direktoratet er nasjonalt kontor for EU-programmet *Erasmus+*, og forvalter tilskuddsordninger knyttet til direktoratets fagfelt.

Bufdir driver nettstedet ung.no, som er en spørre- og informasjonstjeneste for barn og ungdom.

## Se også
* Barne-, ungdoms- og familieetaten (Bufetat)
* Barnevern i Norge

## Referanser


## Eksterne lenker
* Offisielt nettsted
* Departementets instruks for økonomi- og virksomhetsstyring i Barne-, ungdoms- og familiedirektoratet (Bufdir), av 21. desember 2021
Burberry

**Burberry** er et engelsk klesmerke. Det kjennetegnes på det rutete tartanmønsteret. Burberry er leverandør til Det britiske hoff.

## Historie

Merket ble grunnlagt i 1856 da den 21 år gamle Thomas Burberry åpnet sin egen forretning i Basingstoke, Hampshire. I 1870 begynte forretningen å produsere utendørsklær. I 1880 oppfant Thomas Burberry stoffet gabardin, et slitesterkt og vanntett stoff som likevel pustet.

I 1891 ble den første butikken i London åpnet og bygningen benyttes den dag i dag som firmaets hovedkvarter. Ti år senere mottok firmaet en bestilling fra hæren på en ny uniform for britiske offiser. Firmaet leverte også klær til nordmannen Roald Amundsen, den første på Sydpolen. Ved utbruddet av den første verdenskrig endret Burberry sin uniformer til en mer praktisk og passende form, og oppfant dermed trenchcoaten. Etter krigen ble merket meget populært og ble blant annet båret av Humphrey Bogart i filmen *[[Casablanca (film)|Casablanca]]*, Peter Sellers i *[[Den rosa panteren (filmserie)|Den rosa panteren]]* og Audrey Hepburn i *[[Frokost hos Tiffanys]]*.

Burberry er kjent for det røde, hvite, sorte og sandfargete rutemønsteret «Nova». Det ble brukt første gang som foring til firmaets trenchcoat i 1924. Det var først i 1967 at Burberry-mønstret ble benyttet utstrakt i kolleksjonene. Etter ansettelse av nye designere i 1997 ble merket relansert.
## Eksterne lenker
*
Friomsorgen

**Friomsorgen**, tidligere **Kriminalomsorg i frihet**, er en norsk etat underlagt Kriminalomsorgsdirektoratet
og har som hovedoppgave å administrere og sørge for en trygg og hensiktsmessig gjennomføring av straffereaksjoner som samfunnsstraff, soning med elektronisk fotlenke og prøveløslatelse.

I tillegg utfører friomsorgen personundersøkelse på bestilling av påtalemyndigheten.

Telemark friomsorgskontor er en del av Kriminalomsorgen og har ansvar for oppfølging og gjennomføring av ulike straffereaksjoner utenfor fengsel, blant annet samfunnsstraff, ungdomsstraff og ungdomsoppfølging, elektronisk kontroll (fotlenke) og prøveløslatelse med vilkår i hele Telemark fylke og har ansvar for personer dømt i alle kommunene i regionen.

## Referanser


## Eksterne lenker
* Finn friomsorgskontor
Wiesmann

**Wiesmann** er en liten tysk sportsbilprodusent. Firmaet ble grunnlagt i 1985 av brødrene Martin og Friedhelm Wiesmann. Bilene lages for hånd i Dülmen. Logoen portretterer en gekko, fordi Wiesmann biler «ligger klistret til veien som en gekko til veggen».

Firmaet produserte opprinnelig originale spesialtilpassede hard-top'er til kabrioleter, noe de fremdeles gjør. Den første roadsteren kom ut fra verkstedet i 1993. Per 2006 produseres MF 3 og MF 30 roadstere og GT'en MF 4 Coupé. Alle bilene bruker forbrenningsmotorer og girkasser fra BMW.

Wiesmann planlegger å starte eksport av sine biler til USA i løpet av 2010.

Firmaet gikk konkurs i desember 2013.

Det ble restartet i 2016, og vil i 2020 komme med en ny modell.  

## Modellene

### MF 30

*MF 30* var en klassisk, åpen to-seters roadster.

#### Spesifikasjoner

### MF 3

Motoren er den eneste forskjellen mellom *MF 3* og MF 30.  

#### Spesifikasjoner

### GT MF 4

*GT* var en lukket to-seter med mer kraft enn de andre modellene, tenkt for langdistansekjøring. Produksjonen av *GT* startet i 2003.

#### Spesifikasjoner

### GT MF 5

*GT MF 5* var det nyeste tilskuddet i rekken fra Wiesmann. 

#### Spesifikasjoner

### Andre modeller
* MF 25
* MF 25-4
* MF 28
* MF 35

## Referanser


## Eksterne lenker
* 
* Wiesmann Bildegalleri hos media.mysan.de
* Wiesmann Roadster Video hos supercarmovies.com
J.Lindeberg

**J.Lindeberg** er et svensk klesmerke grunnlagt av Johan Lindeberg i Stockholm 1996 som tidligere var designer for blant annet Diesel. Klesmerket tilby førsteklasses mote-, golf- og sportsklær for en aktiv livsstil. 

Merket forsynte blant annet den svenske golfspilleren Jesper Parnevik med klær. 

Merkets logo består av en J og en L - JL.

## Eksterne lenker
* Nettside
Statsbygg

**Statsbygg** er en norsk statlig forvaltningsbedrift. Den er statens sentrale rådgiver i bygge- og eiendomssaker, byggherre for statlige byggprosjekter, eiendomsforvalter og eiendomsutvikler.

Statsbyggs historie går tilbake til 1816, da det ved kongelig resolusjon ble oppnevnt en bygningskyndig konsulent for de offentlige bygninger i og omkring Christiania. Ordningen ble lovfestet i 1886 som Statens bygningsinspektorat, som senere endret navn til Riksarkitekten. I 1959 ble embetet omorganisert til Statens bygge- og eiendomsdirektorat, og fra 1993 har etaten vært organisert som forvaltningsbedriften Statsbygg. Selskapet ble så delt ved at Entra eiendom ble stiftet 1. juli 2000 etter at «konkurranseutsatte eiendommer» ble skilt ut fra Statsbygg i et eget aksjeselskap. 

Statsbygg hadde 850 medarbeidere per 2023. Hovedkontoret ligger i Oslo. Lokalkontorer finnes i Porsgrunn, Bergen, Trondheim og Tromsø. Øystein Børmer er direktør i en åremålsperiode fra 2025 til 2031.  

## Referanser


## Litteratur
*Ottar Julsrud: *Bygg med mening: Statsbygg 1816–2016* (Fagbokforlaget, 2015)

## Eksterne lenker
*
PT

**PT**, **Pt**, **pT** og **pt** kan referere til

*Personlig trener (**PT**) &ndash; en yrkestittel som hovedsakelig nyttes av instruktører ved helse- og treningsstudioer.
*Post- og teletilsynet (**PT**) &ndash; en norsk statlig etat
*platina (**Pt**) &ndash; et grunnstoff
*pro tempore (**p.t.** eller **pt**) &ndash; latin for «for tiden»
*picotesla (**pT**) &ndash; en enhet lik 10−12 tesla
**[[Polititidende]]*
*Partido del Trabajo (**PT**) &ndash; et politisk parti i Mexico
*Partido dos Trabalhadores (**PT**) &ndash; et politisk parti i Brasil
*Pennantnummer Registreringsnummer for skip.
*Pacific Time
Statnett

**Statnett SF** er et norsk statsforetak med ansvar for å utvikle, eie og drive det sentrale elektrisitetsnettet, inklusive kraftkabler til utlandet. Statnett eier nesten hele sentralnettet i Norge, og sørger for overføring av elektrisk kraft til hele landet, og at det til enhver tid er balanse mellom forbruk og kraftproduksjon.

## Bakgrunn
Staten, ved Olje- og energidepartementet, eier Statnett. Eierskapet utøves av olje- og energiministeren, som utgjør selskapets øverste organ i foretaksmøtet. Det er OED som utpeker de eiervalgte styremedlemmene i foretaksmøtet. Ansattvalgte og eventuelle varamedlemmer for disse velges av og blant de ansatte i foretaket etter regler som gjelder for dette etter foretaksloven.

Statnett har konsesjon for utøvelse av systemansvaret i kraftsystemet i Norge, der oppgaver og ansvar forbundet med dette er regulert gjennom forskrift om systemansvaret i kraftsystemet. Når Statnett som systemansvarlig fatter enkeltvedtak, utøver Statnett offentlig myndighet. Denne virksomheten er underlagt forvaltningsloven.

Statnett har hovedkontor i Oslo og ca.  ansatte. Omkring halvparten av de ansatte jobber regionalt med oppgaver knyttet til utbygging, drift og vedlikehold av kraftnettet. Konsernsjef er Elisabeth Vike Vardheim.

Statnett er deleier i den nordiske kraftbørsen Nord Pool Spot sammen med nettselskapene i Danmark (Energinet.dk), Sverige (Svenska Kraftnät) og Finland (Fingrid).

## Historikk
Statnett SF har sin opprinnelse i den statlige forvaltningsbedriften Statskraftsverkene, som ble skilt ut fra Norges vassdrags- og elektrisitetsverk i 1986. Foretaket Statnett SF ble opprettet ved stortingsvedtak i 1991.

## Referanser


## Litteratur
* Dag O. Skjold og Lars Thue *Statens nett – Systemutvikling i norsk elforsyning 1890–2007*, 2007 ISBN 9788215011837

## Eksterne lenker
* 
*
Sjøfartsdirektoratet

**Sjøfartsdirektoratet** er et norsk statlig direktorat under Nærings- og fiskeridepartementet. Direktoratet har ansvar for sikkerhet for liv, helse, fartøy og miljø til sjøs. Den ble opprettet i 1903 som Sjøfartskontoret, med Magnus Andersen som første sjøfartsdirektør. 

Direktoratets hovedkontor er plassert i Haugesund, hvor direktoratet har 200 ansatte. I tillegg har Sjøfartsdirektoratet 19 stasjoner langs hele norskekysten. Vel 300 personer er ansatt i direktoratet.

Internasjonalt arbeider Sjøfartsdirektoratet tett mot Den internasjonale sjøfartsorganisasjonen for å samordne regelverk og for å få gjennomslag for norske krav med hensyn til bemanning og krav til sikkerhet ved konstruksjon og drift av fartøyer.

I juni 2012 ble Skipsregisterne slått sammen med Sjøfartsdirektoratet. Samme år ble direktoratets operative avdelinger ISO-sertifisert.

Olav Akselsen var sjøfartsdirektør fra 2010 til han fratrådte i mai 2021.

Fra april 2025 er Alf Tore Sørheim ansatt som ny sjøfartsdirektør.

## Sjøfartsdirektører

* 1903–1911:  Magnus Andersen
* 1911–?: Harald Pedersen
* 1914–1929 : Lars Talian Hansen (konstituert mens sjøfartsdirektør Harald Pedersen var formann for den regjeringsoppnevnte Proviantkomiteen som var i virksomhet fra august 1914 til september 1916, og deretter provianteringsdirektør i det nyopprettede provianteringsdirektoratet)
* ?–?: Kloster
* 1929–1949: Erling Bryn (1882–1950)
** mai 1940–juni 1940 kommandørkaptein Siem, sjøfartsdirektør ved Sjøfartsdirektoratet for Nord-Norge
** ?–?: Øivind Lorentzen
* 1949–?: Erling Getz (konstituert)
* ?–1971: Karl Johan Neubert Wie
* 1972–1978: Modolv Hareide
* ?–1993: Ivar Sandvik
* 1993–: Ivar A. Manum
* 2001–2008: Rune Teisrud
* –2010: Sigurd Gude (konstituert)
* 2010–2021: Olav Akselsen
* 2022–2024: Knut Arild Hareide
* 2024–: Alf Tore Sørheim (fung.)
* 2025-: Alf Tore Sørheim

## Referanser


## Eksterne lenker
*
Direktoratet for romvirksomhet

**Direktoratet for romvirksomhet**, tidligere **Norsk romsenter**, er et norsk direktorat under Nærings- og fiskeridepartementet med ansvar for å bidra til å skape vekst for norsk høyteknologisk industri knyttet til internasjonal romfart.

Direktoratet følger opp den norske offentlige romfartssatsingen. Målet er at verdensrommet skal være nyttig for samfunnet og bidra til næringsutvikling.

En av oppgavene er å gi regjeringen råd om romfart. De ansatte har også som oppgave å sørge for at Norges interesser i Den europeiske romfartsorganisasjonen (ESA), i EUs romprogrambyrå og avtaler med andre land, blir tatt vare på.

Stiftelsen Norsk Romsenter (NRS) ble etablert i 1987 i forbindelse med at Norge ble med i European Space Agency (ESA).

I 1995 ble deler av Norsk romsenters virksomhet i organisert i aksjeselskapsform. Tromsø Satellittstasjon AS (i dag del av Kongsberg Satellite Services) ble etablert for å drive operativ aktivitet mens Norsk Romsenter Eiendom AS (i dag Space Norway AS) ble etablerert som eier av infrastrukturen.

## Referanser


## Eksterne lenker
*
NRS

**NRS** kan vise til:

* Norsk regnskapsstandard
* Norsk RegnskapsStiftelse
* National Records of Scotland
* Norway Royal Salmon
* Direktoratet for romvirksomhet (tidligere Norsk romsenter)
* Norwegian Air UK (ICAO-flyselskapskode NRS)
* Nuclear Restoration Services
Sosial- og helsedirektoratet

**Sosial- og helsedirektoratet** (**SHdir**) var i perioden fra 2002 til 2008 et norsk statlig direktorat under Helse- og omsorgsdepartementet og Arbeids- og inkluderingsdepartementet. Som del av en prosess med flytting av oppgaver til Arbeids- og velferdsdirektoratet ble SHdir omdannet til Helsedirektoratet 1. april 2008.

SHdir hadde som overordnet mål å sikre «Sosial trygghet og god helse» i Norge. 
Direktoratets oppgaver ble delt i tre ulike roller:
*Rådgiver i sosial- og helsespørsmål overfor myndigheter, organisasjoner og befolkningen for øvrig
*Forvalter av (administrerer og fortolker) sosial- og helselovgivingen på vegne av departementene, og utøver av myndighet slik det er bestemt i regelverket.
*Sikre at politiske vedtak på helse- og sosialområdet blir iverksatt.

Direktoratet ble etablert 1. januar 2002 ved å slå sammen ressurser fra Statens helsetilsyn, Statens institutt for folkehelse, Statens helseundersøkelser, Sosial- og helsedepartementet, Statens tobakksskaderåd, Statens råd for ernæring og fysisk aktivitet, Rusmiddeldirektoratet, Giftinformasjonssentralen, Etat for rådssekretariater, Sekretariatet for Nasjonalt råd for spesialistutdanning av leger og legefordeling, Sekretariatet for Nasjonalt råd for prioritering og Rikstrygdeverket.

Sosial- og helsedirektoratet hadde lokaler i Universitetsgata 2 i Oslo, med unntak av Giftinformasjonen som holdt til på Ullevål universitetssykehus.

## Organisering
Direktoratet hadde flere omorganiseringer, og var i 2007 organisert med syv divisjoner og 32 avdelinger. Divisjonene var:
* Folkehelse – levekår
* Helseøkonomi og finansiering
* Spesialisthelsetjenester
* Primærhelsetjenester
* Psykisk helse og rus
* Sosiale tjenester
* Administrasjon

Direktoratet ble i hele perioden ledet av direktør Bjørn-Inge Larsen, direktør siden opprettelsen og beskikket i juni 2007 som sosial- og helsedirektør for sin andre seksårs åremålsperiode. I tillegg besto ledelsen av assisterende direktør, syv divisjonsdirektører og kommunikasjonsdirektør.

## Referanser
Statens landbruksforvaltning

**Statens landbruksforvaltning** (**SLF**) var en norsk statlig etat som skulle ivareta direktoratsoppgaver for Landbruks- og matdepartementet. SLF var fagmyndigheten som sikret en enhetlig forvaltning av virkemidler i hele landet og gjennom hele verdikjeden.

SLF gav faglige råd, iverksatte landbrukspolitikken og la til rette for landbruket og matindustrien.

SLF skulle være en brukerrettet og effektiv virksomhet som innenfor rammene av nasjonal landbruks- og matpolitikk bidro til å: 
* sikre ressursgrunnlaget i jordbruk og skogbruk
* sikre verdiskaping og et konkurransedyktig landbruksbasert næringsliv

SLF lå i Oslo og hadde ca. 190 ansatte. Direktør for årmålsperioden 2012-2018 var Jørn Rolfsen

Den 1. juli 2014 ble SLF slått sammen med Statens reindriftsforvaltning til Landbruksdirektoratet.

## Referanser


## Eksterne lenker
*
Manna

:*For musikkgruppen Manna, se [[Manna (band)]]
*'Manna*' er føden som ifølge *Mosebøkene* ble gitt fra Gud til [[Utferden fra Egypt|jødene i ørkenen]] på mirakuløst vis, «manna fra himmelen». [[Israelitt]]ene hadde tilgang på manna helt til de begynte å høste av jorden i sitt nye hjemland. Moderne historikere antar manna er et [[sekret]] utskilt av mannaskjoldlus, [[insekt]]er som lever på [[Tamariskslekta|tamarisk-trærne]] som vokser på [[Sinaihalvøya]], spesielt *Tamarix mannifera*. Om sommeren faller det mannakorn fra tamariskens greiner. Kornene er stivnet sekret fra mannaskjoldlusen og kan bli like store som [[erter]]. De kan støtes til mel og brukes til baking. «*Da duggen forsvant, var ørkenen dekket av et fint, kornet lag. Det var som fint rim på jorden...Og Moses sa til dem: «Det er det brødet Herren har gitt dere å spise.»*»

«Manna» brukes også som betegnelse på enhver gudegitt eller åndelig næring. 

==Utvinning av  manna== 
Manna utvinnes fra [[mannaask]] (*Fraxinus ornus*) på [[Sicilia]] og i [[Calabria]]. En lager snitt i stammen og lar [[sevje]] renne ut. For å høste en viss mengde, er det nødvendig å gjøre et snitt daglig og ca. en gang i uken skrape fra stammen med spesielt utstyr. Fersk sevje har en fiolett farge og smaker bittert. Smaken blir søt etter stivning, og fargen blir hvit innen en uke.

==Bruk av manna==
Manna har vært brukt som [[avføringsmiddel]] av [[arabere|arabiske]] leger. Den har vært anbefalt mot forskjellige sykdommer i indre organer og i luftveiene, og senere i [[slanking|slankekurer]]. Mange [[kreft]]pasienter har brukt manna i håp om å bli helbredet.

Manna brukes nå som et mildt avføringsmiddel, særlig hos barn. Smaken er søtlig på grunn av høyt innhold av [[monosakkarid]]er. Manna fra manna-ask inneholder opptil 50&nbsp;% [[mannitol]], hvorav navnet, og den lakserende effekten skyldes vesentlig [[osmose|osmotisk]] binding av vann i tarmen. Manna er et av innholdsstoffene i [[hamburgerte]].

==Referanser==
<references/>

==Litteratur==
* Lindgren, John, *Läkemedelsnamn Ordförklaring och historik*, Berlingska Boktryckeriet Lund 1918. Faksimiupplaga AB Realtryck 1986

==Eksterne lenker==
* [http://www.jewishencyclopedia.com/view.jsp?artid=147&letter=M *Jewish Encyclopedia*]: Manna
* [http://www.newadvent.org/cathen/09604a.htm *Catholic Encyclopedia'']: Manna
Statens reindriftsforvaltning

**Statens reindriftsforvaltning** (**SRF**) var en norsk statlig etat som hadde ansvar for spørsmål om reindrift, arealforvaltning, ressursovervåkning, vedlikehold av grensegjerder og drift av Statens Fjellstuer i Finnmark.

Reindriftsforvaltningen var sekretariat og saksutreder for Reindriftsstyret. Etaten var underlagt Landbruks- og matdepartementet. Etaten ble etablert som «Lappevesenet», og de distriktslederne som senere het «reindriftsagronomer» het inntil 1979 «lappefogder».

Den 1. juli 2014 ble SRF slått sammen med Statens landbruksforvaltning til Landbruksdirektoratet.

## Referanser


## Eksterne lenker
*
Sennaslekten

se teksten

**Senna** er en slekt i erteblomstfamilien av lave busker med lange grener som bærer fire&ndash;12 par dobbeltstilte blader. Slekten har trolig mer enn 250 arter. Plantene er opprinnelig fra Arabia, men dyrkes nå vesentlig i det sørlige India, Sudan og Egypt. Fruktene er belger.

Plantene er buskaktige, ofte krypende, og har nesten alltid gule blomster. De kan minne om vikker av utseende. Belgene er tidvis bøyd, og stammen ofte litt forvedet.

## Bruk
Senna-arter har gode egenskaper som landskapsplante. *Senna siamea* har blader som kan spises som grønnsaker. *Senna italica* (=syn. *Cassia obovata*) brukes som et hårbehandlingsmiddel og har en del av de samme egenskaper som henna, men uten rødfargen. I Kina brukes Kinesisk senna *(Senna obtusifolia)* som ingrediens i *Cassia Gum* – et fortykningsmiddel ved matlaging.

Såkalt Alexandrinsk senna *(Senna alexandrina)* har en avførende effekt som skyldes antraquinonderivater, såkalte sennosider, og brukes derfor ofte som avføringsmiddel, for eksempel i form av hamburgerte. Aten brukes også i en rekke andre medisinske egenskaper, blant annet som middel mot betennelser. Sennosider er virkestoffet i preparatene *X-prep*, *Pursennid* og *Senokot*.

Stoffet *[[resveratrol]]* ble først ekstrahert fra planten *Senna quinquangulata*. Stoffet er antiinflammatorisk og planten har derved egenskaper som middel mot betennelser.

På samme måte som aloe og rabarbra, har også senna ekstrakter av Antrakinon, såkalte sennaglykosider. De virker blant annet mot forstoppelse.

## Arter (utvalg)

* *[[Senna alata]]* («Candle Bush»)
* *[[Senna alexandrina]]* («alexandrinsk senna»)
* *[[Senna artemisioides]]* («sølvsenna»)
* *[[Senna aurucilata]]* («Avaram-senna»)
* *[[Senna aversiflora]]*
* *[[Senna bicapsularis]]*
* *[[Senna candolleana]]*
* *[[Senna caudata]]*
* *[[Senna corymbosa]]* («argentinsk senna»)
* *[[Senna covesii]]* («ørkensenna»)
* *[[Senna didymobotrya]]*
* *[[Senna domingensis]]*
* *[[Senna gaudichaudii]]*
* *[[Senna hebecarpa]]*
* *[[Senna hebecarpa]]* («amerikansk senna»)
* *[[Senna italica]]* («nøytral senna»)
* *[[Senna lindheimeriana]]*
* *[[Senna multiglandulosa]]*
* *[[Senna obtusifolia]]* («kinesisk senna»)
* *[[Senna occidentalis]]*
* *[[Senna polyphylla]]* 
* *[[Senna quinquangulata]]*
* *[[Senna scandens]]*
* *[[Senna siamea]]*
* *[[Senna spectabilis]]*
* *[[Senna sulfurea]]*
* *[[Senna surattensis]]*
* *[[Senna timoriensis]]*
* *[[Senna tora]]*
* *[[Senna trolliiflora]]*
* *[[Senna wislizeni]]*

## Eksterne lenker
* 
* U.S. Agriculture Department - PLANTS Database - ''Senna'' 
* Connecticut Botanical Society – ''American Senna''
Calvados (andre betydninger)

**Calvados** kan vise til:

* Calvados – en type eplebrennevin
* Calvados (departement) – et fransk departement i regionen Normandie
Sennosider

**Sennosider**, sennaglykosider,  (type A-D) er plantealkaloider (antraquinonderivater) med avførende egenskaper fra senna-planten.

Sennosider er hovedvirkestoffet i OFA- og Hamburgerte. Tarmtømmingsmiddelet X-prep® inneholder sennaekstrakt, mens sennosid A og B er virkestoffet i Pursennid® og Senokot®.

Den avførende effekten inntrer 6-12 timer etter peroralt inntak og 2 timer etter rektal administrasjon. Sennosidene absorberes lite i tynntarmen. Bakterier i tykktarmen hydrolyserer og reduserer antraquinonene til aktive monoantroner som irriterer/stimulerer tarmveggen. Resultatet er både økt peristaltiske bevegelser og utskillelse av elektrolytter og vann.

Langvarig bruk av stimulerende laksantia frarådes blant annet på grunn av fare for hypokalemi. Kronisk bruk av sennaglykosider gir mørk misfarging av tykktarmmukosa (*melanosis coli*). Langvarig bruk regelmessig av Pursennid® kan  føre til kraftig svekkelse av normal tarmfunksjon og avhengighet av laksantia.
Helsedirektoratet (andre betydninger)

**Helsedirektoratet** har flere betydninger:

* Helsedirektoratet, etablert i 2008
* Helsedirektoratet (1945–1993)

* Sosial- og helsedirektoratet (2002–2008)
* Statens helsetilsyn
Hamburgerte

**Hamburgerte** er en klassisk drogeblanding fra apotekene til bruk mot obstipasjon (forstoppelse). 

Bakgrunnen for navnet er en oppskrift fra 1852 i farmakopeen for Hamburg, *Codex medicamentorius Hamburgensis*. Oppskriften fikk etterhvert navnet *Species laxantes Hamburgensis* og tok i Skandinavia over for en fransk oppskrift fra 1500-tallet kalt *Species laxantes St. Germain*. Årsaken til Hamburgerteens popularitet var at den inneholdt manna i stedet for sukker som var meget kostbart på den tiden. Nå er det i praksis Frogner apotek i Oslo som står for den vesentlige delen av produksjonen i Norge.

Hamburgerte hadde en renessanse på 1970- og 80-tallet. I likhet med bruken av apotekdroger generelt, har etterspørselen gått betydelig ned de siste årene. Denne tendensen har blitt forsterket etter apotekreformen.  Imidlertid er Hamburgerte fremdeles i bruk, og mange pasienter er mer komfortable med å drikke te fremfor å bruke tabletter eller klyster.

Innhold per 100g: Sennablader 60g, manna 25g, korianderfrø 8g og kaliumhydrogentartrat 7g.  

Effekten og bivirkningene av Hamburgerte skyldes overveiende sennosider. Kolikk, diare og elektrolyttap som kan føre til hypokalemi er direkte knyttet til virkningsmekanismen. Andre bivirkninger er misfarging av urin og tykktarmslimhinne. Langvarig bruk fører til nedsatt tarmfunksjon og det er fare for å utvikle avhengighet av laksantia.
Munkegata nr. 6

**Munkegata nr. 6** (i Trondheim) ble bygget i 1812–1814 for Ingeniørvåpenets depot. Bygget ble også brukt som lokale for underoffiserskolen. Fra 1930 ble skolen også befalsskole, under navnet 5. divisjons skole. Skolevirksomheten ble flyttet i 1975.

## Eksterne lenker
*Historikk. Forsvarsbygg nasjonale festningsverk
Leyland Motors

**Leyland Motors** var en britisk produsent av biler og traktorer, som mellom 1950-tallet og 1960-tallet vokste og inkluderte flere britiske bilprodusenter som BMC, Standard-Triumph og Rover. I 1968 slo Leyland Motor Corporation Limited seg sammen med British Motor Holdings (BMH) og dannet British Leyland Motor Corporation (BL).

Etter at de forskjellige kjøretøyproduksjonsbedriftene til BL og dets etterfølgere gikk ned eller ble avhendet, overlevde følgende merker: Jaguar og Land Rover, nå bygget av Jaguar Land Rover eid av TATA Motors; MG, nå bygget av MG Motor, og Mini, nå bygget av BMW. Lastebilbyggingsoperasjonen overlevde stort sett intakt som Leyland Trucks, et datterselskap av Paccar.

## Historie

Leyland kan spore sin historie tilbake til 1896, da Lancashire Steam Motors startet produksjon av dampdrevne kjøretøyer ved landsbyen Leyland.  Fra 1905 kom  bensindrevne busser konstruert av Crossley som et alternativ til damp, og i 1907 slo LSM seg sammen med konkurrenten Coulthard til Leyland Motors Ltd.
Fil:Fire, XVIII (8835264171).jpg|Leyland
Fil:1916 Leyland table top (5984039492).jpg|Leyland table top, 1916
Fil:1956 Leyland AEC Monarch MkIII tanker truck Hatfield Heath Festival 2023 A.jpg|Leyland AEC Monarch MkIII, 1956


## Eksterne lenker
* 
* Bilnorge.no sin historie om merket
Bakeriet

**Bakeriet** (Munkegata nr. 2) ligger i Munkegata i Trondheim.

Bakeriet ble oppført i perioden 1808 &ndash; 1810 av general og arkitekt Nicolai Wilhelm Gedde. Det hadde en enkelt etasje, høyt valmtak og pusset mur.  Frem til 1870 huset det Militæret i Trondheims bakeri, med store bakerovner langs nordveggen. På nabotomta hadde de ekserserhuset, bygd like før, i 1805. Like efter, bygget de Munkegata nr. 6, det såkalte depothuset. Det var militær opptrapping og man styrket forsvaret.

Fra 1870 og omtrent tjue år frem i tid, ble bygget brukt som skomaker, skredderverksted og øvingslokale for garnisonsmusikken. I 1890 ble inngang flyttet til Bispegata og huset ble brukt som Kommandantkontor.  Hovedinngangen ble flyttet tilbake til Munkegata i 1925, da huset fikk nye og moderne kontor. Fra 1945 til 2002 hadde Distriktskommando Trøndelag hovedkontor i huset. 

Det ble fredet i 2004 og i 2005 overtok Statsbygg. I 2010-årene holdt Nasjonalt pilegrimssenter til i huset. 

Bygningen ble den 3. juni 2019 solgt fra Statsbygg til Rydning Holdning, et familiefirma ledet av Olve Rydning. Salget omfattet også naboeiendommene Munkegata nr. 4  og Munkegata nr. 6. Kjøpssummen var syv millioner over takst.  Leietaker i 2022 opplyses av eier å være Trondheim kommune og Olavsfestdagene.

## Referanser
LuAZ

**LUAZ** er en ukraninsk bilprodusent, stiftet i 1967 ved byen Lutsk. De produserte opprinnelig lette terrenggående kjøretøyer for det sovjetiske militæret. Nå driver de med bilproduksjon for Lada og UAZ.

## Eksterne lenker
*  (ukrainsk)
* MIG-Registeret
LTI

**London Taxis International** (**LTI**) er et britisk selskap som produserer de berømte *London-taxiene*. Selskapet eies av *Manganese Bronze Holdings PLC*.

## Historie
Den klassiske modellen FX3, forgjengeren til FX4, ble bygget av karosseribyggeren **Carbodies** i samarbeid med **Mann & Overton** og Austin. FX3-taxien med Austin-logo ble satt i produksjon i 1948. Mer enn 7000 eksemplarer ble produsert de neste ti årene. Carbodies fortsatte så med å produsere komplette taxier, og i 1959 kom *FX4* på markedet. Selskapet ble kjøpt opp av Manganese Bronze Holdings PLC i 1973. I 1982 tok Carbodies over rettighetene til FX4-modellen fra British Leyland, som hadde kjøpt opp Austin.

Den siste modellen (per 2005) er *TXII*, introdusert i 2002. 

Over 100 000 London-taxier har blitt produsert.

## Modeller
### TX1
**TX1** var den første modellen fra LTI, og ble bygget som en erstatter til den klassiske Austin FX4. De fleste eksemplarene er utstyrt med en dieselmotor fra Nissan. I 2002 ble modellen erstattet av TXII.

I motsetning til de modernistiske drosjene ble karosseriet designet svært likt de klassiske linjene fra FX4. Da prototypen sto ferdig ble den presentert for taxisjåfører i London, som mente modellen var "klassisk nok", og godkjente den for produksjon.

### TXII
**TXII** ble introdusert i 2002. Den er utstyrt med en Ford Dura Torq 2.4 l dieselmotor, og har en innebygget rampe for rullestoler. Bilen er også utstyrt med et utsvingbart sete for passasjerer som er dårlige til bens, og et intercom-system for passasjerer med hørselproblemer.

## Eksterne lenker
*  (engelsk)
* Bilnorge.no sin historie om merket
* Offisielle nettsider for TXII (engelsk)
Lister (bil)

**Lister Cars** er en britisk bilprodusent.  De startet i 1954 med en serie sportsbiler som konkurrerte med Jaguar D-Type og Aston Martin.  Etter at den enarmede løpsføreren deres, Archie Scott-Brown, døde i en ulykke i 1959 sluttet de med bilproduksjon.

På 1980-tallet dukket selskapet opp igjen og modifiserte Jaguar-biler.  De lanserte også sportsbilen Lister Storm.  I dag bygger firmaet bare en løpsbil i Le Mans-stil kalt Lister Storm LMP.

## Eksterne lenker
*  (engelsk)
* Bilnorge.no sin historie om merket
Ekserserhuset

**Ekserserhuset** (Munkegata nr. 4) ble oppført i 1805&ndash;1806 av general og arkitekt Nicolai Wilhelm Gedde som ekserserhus for soldatene i Trondheim. Huset inneholdt en gymnastikksal på 350 kvm. Huset er bygget med saltak og i rød teglstein. Fra 1945 var bygget sammen med Bakeriet og Munkegata nr. 6 Distriktskommando Trøndelags hovedkvarter.

Et tilsvarende bygg fantes i Bergen inntil det ble fjernet med henblikk på flytting og gjenbruk i samme form. Delene er nummerert, men pr. 2014 fortsatt lagret. Ny tomt er under vurdering, men fortsatt ikke endelig bestemt. 

## Bildegalleri

Munkegata med Det Militære Bakeri, Ekserserhuset og Katedralskolen (1810) (12497712994).jpg|Munkegata med Det Militære Bakeri, Ekserserhuset og Trondheim Katedralskole. Gouache av A. Schiølberg fra 1810
Ekserserhuset (1966) (4033805473).jpg|Ekserserhuset i 1966
Munkegata 4 Trondheim.jpg|Inngangspartiet til Ekserserhuset


## Referanser
Suffiks

**Suffiks** eller endelse er en uselvstendig orddel som etterstilles et helt ord. Suffikser kan ha en grammatisk funksjon eller benyttes til å danne nye ord. Suffikser består av minst én bokstav eller flere bokstaver.

Eksempler fra norsk:
* få → få**r** (**-r** uttrykker presens).
* selvstendig → selvstendig**het** (**-het** for å danne et substantiv).
* hverdag → hverdags**lig** (**-lig** for å danne et adjektiv).

## Se også
*Affiks
*Infiks
*Prefiks
Liste over stortingsrepresentanter 1922–1924

**Liste over alle [[Stortinget|stortingsrepresentanter]] i perioden [[1922]] til [[1924]]**.  Listen omfatter alle som ble valgt fast til Stortinget.

Det var totalt 150 representanter, fordelt med 42 til Høyre,
37 til Venstre, 29 til Det norske Arbeiderparti, 17 til Bondepartiet,
15 til Det Frisinnede Venstre, 8 til Norges Socialdemokratiske Arbeiderparti 
og 2 til Arbeiderdemokratene.

## Landkretser

### Østfold fylke

### Akershus fylke

### Hedmark fylke

### Oppland fylke

### Buskerud fylke

### Vestfold fylke

### Telemark fylke

### Aust-Agder fylke

### Vest-Agder fylke

### Rogaland fylke

### Hordaland fylke

### Sogn og Fjordane fylke

### Møre fylke

### Sør-Trøndelag fylke

### Nord-Trøndelag fylke

### Nordland fylke

### Troms fylke

### Finmark fylke

## Bykretser

### Fredrikshald, Sarpsborg, Fredrikstad, Moss, Drøbak

### Kristiania

### Hamar, Kongsvinger, Lillehammer, Gjøvik ([[Kjøpstedene i Hedmark og Oppland fylker]])

### Hønefoss, Drammen, Kongsberg

### Holmestrand, Horten, Tønsberg, Sandefjord, Larvik

### Notodden, Skien, Porsgrund, Brevik, Kragerø, Risør, Arendal, Grimstad

### Kristiansand, Mandal, Flekkefjord, Stavanger, Haugesund

### Bergen

### Ålesund, Molde, Kristiansund

### Trondhjem, Levanger

### Bodø, Narvik, Tromsø, Hammerfest, Vardø, Vadsø

## Litteratur
* 
* 

## Eksterne lenker
* Norsk samfunnsvitenskapelig datatjeneste
* kildevilkår
"(En del av) De data som er benyttet i denne publikasjonen er hentet
	fra Norsk samfunnsvitenskapelig datatjenestes Politikerarkiv. NSD
	er ikke ansvarlig for hverken analysen av dataene, eller for de
	tolkninger som her er gjort."
Henry Jackson

**Henry Jackson** er navnet på flere personer:

* Henry Jackson (offiser)
* Henry Jackson jr., amerikansk bokser, kjent som  Henry Armstrong
* Henry M. Jackson, amerikansk demokratisk politiker
City of God

***City of God*** (på portugisisk *Cidade de Deus*, oversatt til norsk: «Guds by») er en brasiliansk dramafilm fra 2002 regissert av Kátia Lund og Fernando Meirelles. Filmen skildrer livet til halvkriminelle barn og ungdom i favelaen Cidade de Deus, en av slummene i Rio de Janeiro. De fleste skuespillerne var uten skuespillererfaring og kom fra forskjellige favelaer. Manuset er basert på en selvbiografi av Paulo Lins.

## Handling
Handlingen starter på 60-tallet, da brasilianske myndigheter besluttet å fjerne elendigheten fra turistenes synsfelt og bygde derfor opp en liten by for fattigfolk på betryggende avstand til sentrum av Rio de Janeiro. Den gangen var kriminaliteten i byen begrenset til ran og sporadiske drap. Men innbyggerne gikk raskt ille til enda verre. På 1980-tallet regjerer narkobandene og fører en blodig gatekrig som politiet holder seg langt unna.

## Om filmen
Av sikkerhetsmessige grunner ble filmen ikke spilt inn i Cidade de Deus.

Filmen ble i 2004 Oscar-nominert i fire kategorier: for beste kinematografi (Charlone), beste regissør (Meirelles), beste filmklipp (Daniel Rezende) og beste manus (Mantovani). Allerede i 2003 var den Brasils kandidat til beste utenlandske film, men ble ikke tatt opp. 

Den er opphav til en TV-serie kalt *[[City of Men]]*.

## Referanser


## Eksterne lenker
*
William Sadler

**William Sadler** (født 1950) er en amerikansk skuespiller.

Sadler er kjent for sine roller i filmene *[[Die Hard 2: Die Harder]]* og *[[The Shawshank Redemption]]* og i TV-serien ''Roswell'', der han spilte sheriff Jim Valenti.

## Filmografi
* 2013 Machete Kills som Sheriff Doakes
* 2013 Iron Man 3 som President Ellis
* 2012 Man on a Ledge som Valet
* 2008 Eagle Eye som faren til Jerry
* 2003 The Battle of Shaker Heights som Abe Ernswiler
* 1999 Den grønne mil som Klaus Detterick
* 1998 Disturbing Behavior som Dorian Newberry
* 1994 Frihetens regn som Heywood
* 1990 Hard to Kill som Senator Vernon Trent

## Referanser


## Eksterne lenker
* 
*
Hefaistion

:*For tempelet i Athen, se [[Hefaisteion]]*

**Hefaistion** (gresk: Ἡφαιστίων; født ca. 356, død høsten 324 f.Kr.), sønn av Amyntor, en makedonsk aristokrat, er kjent i historien som Aleksander den stores nærmeste venn, nestkommanderende, og, antagelig, elsker. Kildene sier at han var jevnaldrende med Aleksander, eller muligens litt eldre. Det er usikkert når de møttes for første gang. Men det er mulig at Hefation fikk samme utdannelse som Aleksander i landsbyen Mieza med Aristoteles som lærer, i likhet med andre gutter av adelsmenn. En vet at filosofen dediserte en utgivelse av brev til ham, så de må ha møtt hverandre.

Hefaistion var ikke særlig begavet som kommandant på slagmarken, men han utmerket seg i planleggingen av logistikken. Når Aleksander trengte Hefaistions lederskap på slagmarken, plasserte han vanligvis en annen general sammen med ham, noen ganger Aleksander selv, for å være sikker på at ingen feil ble gjort. Hefaistions styrke i logistikken overgikk hans begrensninger på slagmarken. 

Før invasjonen av India og kryssingen av Hindu Kush-fjellene i dagens Afghanistan, gjorde Aleksander Hefaistion til en *kiliark* og minister, og anerkjente ham som nestkommanderende. Under kampanjen i India fikk han igjen militært ansvar i baktroppen, bygge broer over elver og ledet en kompanjong-skvadron i slaget om Hydaspeselven.

Tilbake i Susa, hovedstaden i det persiske imperiet, giftet Aleksander seg med Dareios sin datter Stateira og gav hennes yngre søster som kone til Hefaistion, og gjorde ham dermed til sin svigerbror. 

Høsten 324 f.Kr. var Aleksanders armé stasjonert i byen Ekbatana for vinteren. Hefaistion ble syk under lekene som ble holdt for hoffet og døde en uke senere. De beskrevne symptomene minner om tyfoidfeber, men mulighetene for forgiftning ble aldri utelukket. Som Aleksanders favoritt og nære venn, må han ha hatt mange politiske fiender. Uansett hvilken grunn som førte til Hefaistions død, er det sagt at Aleksander ble gal av sorg, han barberte sitt hode, i tillegg til manene på krigshestene, avlyste alle festligheter og, sier legenden, korsfestet doktoren som behandlet Hefaistion. Han satte umiddelbart av sted til Babylon med liket, hvor han holdt begravelsesleker for hans minne. Det ble bestemt at Hefaistion skulle bli dyrket som en guddommelig helt. 

## Referanser


## Kilder
* Plutark *Aleksanders liv* http://classics.mit.edu/Plutarch/alexandr.html 
* Robin Lane Fox. *Alexander the Great.* Penguin Publishers.
Jack Kilby

**Jack St. Clair Kilby** (1923–2005) var en amerikansk fysiker og vinner av Nobelprisen i fysikk i år 2000. 

Han ble tildelt prisen «for sin del i oppfinningen av den integrerte kretsen» (mikrobrikken). Han ble tildelt halve prissummen, og den andre halvparten tilfalt tyske Herbert Kroemer og russiske Zjores Alfjorov «for utvikling av halvlederheterostrukturer brukt i høyhastighets- og optoelektronikk».

## Liv og virke
### Bakgrunn
Kilby ble født den 8. november 1923 i Jefferson City i Missouri. Foreldrene var Hubert og Vina Freitag Kilby. De hadde begge * Bachelor of Science*-grader  fra University of Illinois. 

Mesteparten av sine tidlige år tilbragte han i Great Bend i Kansas, der han også fullførte *High School*.

Kilby fikk en bachelor of science fra University of Illinois at Urbana-Champaign hvor han er æresmedlem av *Acacia Fraternity*, og i 1947 fikk han en grad i elektroteknikk. Han tok videre en master of science i elektroteknikk fra University of Wisconsin i Milwaukee samtidig som han jobbet ved Centralab i Milwaukee.

### Forskning og karriere
Jack Kilby var ansatt ved Texas Instruments siden 1958. Som nyansatt hadde han ennå ikke rett til sommerferie. Han hadde laboratoriet for seg selv, og sine tanker kune tenkes uavbrutt uten andres forstyrrende oppdrag til ham. Dette ga ham tid til å studere tallenes tyranni, som da ble forstått i datadesign som problemet med at nye design hadde flere og flere komponenter som ble stadig vanskeligere å koble til. Han konkluderte med at en løsning var mulig gjennom bruk av halvledere. Den 24. juli 1958 beskrev han for første gang sin idé om å kombinere transistorer, motstander og kondensatorer til en enkelt komponent i sin laboratoriejournal.

Den 12. september 1958 presenterte han det første eksemplet på en fungerende krets på en halvleder. Litt mer enn et stykke germanium med noen ledninger på et stykke glass på størrelse med en binders var alt som var synlig til å begynne med. Da Kilby trykket på en bryter, dukket det opp en endeløs sinusbølge på oscilloskopet. Dette gjorde at de tilstedeværende, hvoriblant sjefen for Texas Instruments, Mark Shepherd, så at problemet var løst. Den 6. februar 1959 ble patent US 3 138 743 arkivert for den første integrerte kretsen. Prototypen ble bevart og er i privat eie.

Opprinnelig var ikke integrerte kretser en kommersiell suksess, men i 1966 brukte Kilby dem først i konstruksjonen av lommekalkulatorer. Den tekniske utviklingen som fant sted fra da av mot stadig mindre og kraftigere 'chips' overrasket og gledet selv Kilby.

Han arbeidet ved Texas Instruments fra 1958 til 1970 og fikk deretter permisjon for å fortsette å jobbe som en uavhengig oppfinner. Fra 1978 til 1984 var han professor i elektroteknikk ved Texas A&M University.

## Referanser


## Eksterne lenker

*  Biografi av Texas Instruments
Jeunes Européens fédéralistes

**Jeunes Européens fédéralistes** (*JEF*, fransk for «Unge europeiske føderalister», på tysk *Junge Europäische Föderalisten*, på engelsk *Young European Federalists*) er en ungdomsorganisasjon som arbeider for å fremme europeisk integrasjon, demokratisering og samarbeid. 

JEF har nære bånd til Europabevegelsen og Union of European Federalists, og er fullverdig medlem av paraplyorganisasjonen for ungdomsorganisasjoner i Europa, European Youth Forum.

JEF finnes i 31 europeiske land, og har tilsammen mer enn 25 000 medlemmer. JEFs datterorganisasjon i Norge er Europeisk Ungdom, som i JEF-sammenheng gjerne kalles JEF Norge.

## Hovedmål
JEF jobber for et forent Europa med en føderal struktur. Nærliggende i føderalismen er nærhetsprinsippet som tilsier at beslutninger skal tas på et så lavt effektivt nivå som mulig. Et annet sentral mål er å gjøre EUs struktur mer demokratisk ved å forandre dagens Europaparlament og Ministerråd til et tokammersystem, hvorpå Europaparlamentet omgjøres til et underkammer som er direkte valgt av EUs velgermasse, imens Rådet omgjøres til et overkammer sammensatt av dagens medlemsland i EU.

## Referanser


## Eksterne lenker
*http://www.jef.eu
Bartolomeo Aicardi Visconti

**Bartolomeo Aicardi Visconti** (født 1402 i Milano, død 28. april 1457 i Novara) var en av Den katolske kirkes kardinaler. Han var biskop av Novara i Italia.

Han ble kreert til kardinal (*[[pseudokardinal]]*) den 12. april 1440 av motpave Felix V.

## Eksterne lenker
* The Cardinals of the Holy Roman Church
Otón de Moncada y de Luna

**Otón de Moncada y de Luna** (født 1390, død 20. februar 1473) var en av Den katolske kirkes kardinaler. Han var biskop av Tortosa i Spania.

Han ble kreert til kardinal *([[pseudokardinal]])* den 12. oktober 1440 av motpave Felix V.

Han la ned kardinalsverdigheten i 1448.

## Referanser


## Eksterne lenker
* Biografi på The Cardinals of the Holy Roman Church
Recliste

**Recliste** er et uttrykk som brukes innen boksing eller andre kampsporter for å vise til hvor mange seire, tap og uavgjorte kamper en utøver har. En liste kan se slik ut; 50-25-1 (24 KO). Det vil si at bokseren har vunnet 50 kamper, tapt 25 og har gått 1 uavgjort kamp.
Reclisten til Ezzard Charles som regnes som en av tidenes aller beste boksere ser slik ut: 96-25-1 (58 KO).

Ordet Recliste stammer trolig fra det engelske ordet *reclist* som igjen er en forkortelse og sammenslåing av ordene record (Rekord) og list (liste).

## Referanser
Louis de La Palud de Varembon

**Louis de La Palud de Varembon** eller **de Varambon** (født mellom 1370 og 1380, død 21. september 1451) var en av Den katolske kirkes kardinaler. Han var biskop av Saint-Jean de Maurienne i Frankrike og/eller Lausanne i Sveits.

Han ble kreert til kardinal *([[pseudokardinal]])* den 12. april 1440 av motpave Felix V. Hans kardinalverdighet ble bekreftet den 19. desember 1449 av pave Nikolas V.

## Referanser


## Eksterne lenker
* 
* Biografi på The Cardinals of the Holy Roman Church
Dette er ditt liv

***Dette er ditt liv*** er et norsk direktesendt underholdningsprogram av  Harald Tusberg som ble vist på NRK-TV i 1985, 1986 og i 1995. Programmets format var at kjente norske personer med en spesielt interessant livshistorie ble invitert, sammen med et knippe individer som kunne fortelle om personens livsforløp. Verken TV-seerne, eller programmets gjest, visste på forhånd hvem som skulle være Tusbergs gjest.

## Opphav
Programmet er en norsk versjon av det amerikanske programmet "This is your life". Programmet ble første gang sendt på CBS radio i 1949. I 1952 begynte man å lage tv-programmer som gikk til 1961. BBC kjøpte rettighetene i 1955  og sendte programmet til 1964. ITV overtok i 1969 og sendte programmet til 1994. BBC overtok på nytt og sendte til 2003. ITV sendte siste sesong på britisk tv i 2007.

Svenskene sendte en populær versjon på 1980-tallet. På bakgrunn av den svenske suksessen valgte NRK å lage en norsk versjon.

## Personer portrettert i «Dette er ditt liv»
;Sesong 1985
*Max Manus (31. august 1985) (første program)
*Rolf Kirkvaag (14. september 1985)
*Wenche Foss (28. september 1985)
*Einar Schanke (12. oktober 1985)
*Annie Skau Berntsen (26. oktober 1985)
*Kjell Aukrust (9. november 1985)
*Ferdinand Finne (23. november 1985)
;Sesong 1986
*Sigbjørn Bernhoft Osa (26. april 1986)
*Carl Rynning-Tønnesen (13. september 1986)
*Greta Molander (4. oktober 1986)
*Erling Stordahl (25. oktober 1986)
*Nini Haslund Gleditsch (15. november 1986)
*Arve Solstad (6. desember 1986)
*Grethe Kausland (25. desember 1986)

;Sesong 1995
*Hans Høegh (12. september 1995)
*Sossen Krohg og Guy Krohg (26. september 1995)
*Albert Nordengen (10. oktober 1995)
*Ingrid Bjoner (7. november 1995)
*Alfred Næss (21. november 1995)
*Jens Evensen (5. desember 1995)
*Hjalmar «Hjallis» Andersen (19. desember 1995)

## Referanser


## Eksterne lenker
*
Ljanselva

**Ljanselva** er ei elv i Oslo kommune. Den renner fra Nøklevann i Østmarka, gjennom tett bebyggelse og verneverdig urskog, ned til Bunnefjorden. Elva er fiskeførende og det finnes ørret i hele elvas lengde. I øvre del av elva er det også påvist bekkeniøye. En fisketrapp nederst ved utløpet gjør at det går sjøørret opp til Krutverksfossen. Bestanden er betegnet som «sårbar», men fiske er tillatt fra 1. august til 30. august.

Elvas tidlige navn var Ljǫrn.

Ljanselva drenerer Dalsbekken, Gjersrudbekken, Prinsdalsbekken og Lusetjernbekken.

## Ljanselva miljøpark
**Ljanselva miljøpark** betegner kultur og natur langs elva. All *urskog* i Norge er (automatisk) fredet.
* Sagdammen ved Skullerud.
* Sagstua fra 1800-tallet.
* En merket kultursti fra Rustadsaga til sjøen.
* Et område på ca. 100 meter på begge sider av elva fra Rustadsaga til sjøen er vernet, dels som friområde, dels som naturvernområde (vedtatt av Oslo bystyre juni 2003).

## Elveløpet

Elvestrengen starter ved Lutvann i Østmarka og renner ned til Nøklevann. Fra utløpet av Nøklevann ved Rustadsaga får elva navnet Ljanselva, og renner ned i Skraperudtjern. Elva renner videre forbi Skullerudstua, og ned til Sagstua i Skulleruddumpa. Ved Hauketo møter Ljanselva Gjersrudbekken og Prinsdalsbekken. Ned Liadalen til fisketrappen ved Hallagerbanen renner den gjennom Ljanselva naturpark. Ved Fiskevollbukta renner elva sammen med Lusetjernbekken og ut i Bunnefjorden.

## Grenseelv
Ljanselva er grensen mellom de to delbydelene Munkerud og Bjørnerud og dermed bydel Nordstrand og bydel Søndre Nordstrand.
## Se også
* Liadalen (Oslo)
* Liste over elver i Oslo

## Referanser




## Litteratur
* 
* 

## Eksterne lenker
* Oslo Elveforum -> velg Ljanselva
*
Gjersrudtjern

**Gjersrudtjern** ligger på Klemetsrud sør i Oslo. Vannet får tilsig fra Stensrudtjern via Stensrudbekken, og andre bekker fra sør og øst. Avløpet er i nordvest gjennom Gjersrudbekken til Ljanselva ved Hauketo.

Vannet er næringsrikt og grunt, og omgitt av fuktenger og rik strandsumpskog. Vannet huser en rekke fiskearter, blant disse er abbor, mort, gjedde, suter, karuss og ål. Vannet er kjent blant meitefiskere som et middels godt sutervann. Det anbefales ikke å spise fisken man får her, grunnet tidligere avrenning fra avfallsplassen Grønmo. Vegetasjonen rundt vannet gjør at man får assosiasjoner til tropisk jungel, og ikke norsk landskap. Stedet huser også flere rødlistede arter, herunder en art øyenstikker og en vårflueart. Området er også yngleområde for flere fuglearter, blant annet nattergal. Men våtmarksområdene rundt Gjersrudtjern er i en gjengroingsfase fra tidligere mer åpent kulturlandskap, og dette kan være en trussel for artsmangfoldet.

## Referanser




## Litteratur
* 
* 

## Eksterne lenker
* 
*
Vektklasser i boksing

**Vektklasser** i boksing for amatører og profesjonelle.

## Amatørboksing

## Profesjonell boksing

**Vektklasser for menn** i henhold til WBC, WBA, IBF, og WBO sitt regelverk:

;Vektklasser for kvinner:
Vektklassene for profesjonelle kvinnelige boksere følger i all hovedsak dem for menn. Det er imidlertid mindre forskjeller i vektinndelingen som foretas av de forskjellige bokseorganisasjonene.

## Noter